Piju Ebejer jew Mastru Piju kif kien magħruf, twieled fil-Belt Valletta fl-1874 fil-parroċċa ta' San Duminku, Porto Salvo. Iben Mastru Ġann u Carmela Ebejer, wara li twieled mar mal-familja tiegħu f'Ħal Balzan, pajjiż missieru. Sa minn ċkunitu, Piju wera xewqa kbira għad-disinn u x-xogħol fil-ġebla Maltija. Billi missieru kien qed imexxi x-xogħol tal-bini tal- biċċerija l-qadima, Piju fl-età ta' 9 snin kien għamel mudell (ro scale) tal-ġebel. Fuq dan, Lord Strickland ħariġlu 3 soldi kuljum sakemm jispiċċa x-xogħol tal-biċċerija. Piju baqa' jitħarreġ ma' missieru fid-disinn u fuq il-lavur tal-ġebla sakemm meta kellu 19-il sena ġie avviċinat mis-Sorijiet tal-Buon Pastur biex jibni kunvent ġdid fi Triq Idmejda, Ħal Balzan. Mastru Piju aċċetta mill-ewwel u ta' età żgħira impressjona lill-bennejja l-oħra kollha. Hawnhekk Piju ivvinta kif bid-dawrien tal-Jack Roll seta' jdaħħal il- ġebel fuq il-wire biex b'hekk ta bidu għall-makkinarju fl-industrija tal-bini. Dan kien għall-ħabta ta' l-1899. Bis-suċċess u kapolavur tal-bini tal-kunvent tal-Buon Pastur huwa xtara parti kbira ta' Sqaq Idmejda, li llum saret Triq Idmejda, biex bena dar għalih u għall- ħaddiema. Kien bniedem karitattiv u kellu għal qalbu n-nies morda tar-raħal tant li ha hsieb li jibgħatilhom laħam u xkora ħobż darba fil-ġimgħa. Lill-ħaddiema li jweġġgħu fuq il-lant tax-xogħol li kien imexxi hu kien jagħtihom l-istess paga. Piju ħaddem ħafna nies miegħu minn madwar Malta kollha kif ukoll Għawdxin. Għal ħafna drabi, hu kien jipprovdi trasport lill-ħaddiema li kienu joqogħdu 'l bogħod. Il-fama dejjem kibret miegħu. Tant hu hekk li miegħu ħaddem skulturi, mastrudaxxi, bennejja, kaħħala, żebbiegħa, dekoraturi, disinjaturi, periti u avukati. Bena u fassal il-ġebel tal-koppla tal-Kapuċċini tal-Furjana u l- Lintron Barracks (illum il-bini tal-MEPA). Fi Gwardamanġa bena knisja mingħajr permess tal-Gvern Kolonjali. Tqabbad biex iwaqqagħha, ipprotesta, tela' l- Vatikan u r-risposta kienet li la l-Gvern Kolonjali ma tax il-permess, huma ma jistgħux jindaħlu. Kontra qalbu kellu jħottha. Wara xi 50 sena, fil-viċinanzi nbniet knisja Festa tal-Lunzjata — 2004 L-Imgħallem Piju Ebejer Kitba ta' Silvio Cassar mgħejjun minn Gabriel Caruana u Charles Cassar oħra, illum iddedikata lil Madonna ta' Fatima. Għamel xi xogħol fil-bini tal- Militar f'St. Andrews u fl-Imtarfa, Villa Sunset u Villa Sunrise (djar kbar qrib il-Ġonna ta' San Anton) kif ukoll Villa l-Imħallef Refalo (il-parti l-antika tal-Corinthia Hotel) kollha f'Ħal Balzan, bena l-kampnar ta' l- Isptar St. Vincent De Paule, bena l- kampnar tal-knisja tat-Tereżjani f'Birkirkara kif ukoll immodifika d- disinn u dekorazzjonijiet oħra. Hu ta l-għajnuna fiżika kollha tiegħu meta splodiet il-fabbrika tal-Birra Fil-proġett tal-breakwater, li kien nieda l-Gvern ta' Lord Strickland, Piju Ebejer intgħażel biex isegwi x- xogħol li sar b'tant suċċess. Bena sensiela ta' ġibjuni għall-ilma madwar il-gżejjer Maltin. Piju Ebejer kien miżżewweġ lil Carmela nċe Michelizzi, Taljana minn Reggio Calabria (kienet toqgħod fil-kunvent tal-Buon Pastur għax kienet titgħallem tkanta) u kellhom 12-il wild… li wieħed kien proprju Wiġi Ebejer BEM li kien segretarju tal-każin tal-Banda San Gabriel (dak iż-żmien kien għadu taħt l- isem Għaqda San Gabriel). Hemm min jisħaq li kien proprju Mastru Piju li kien il-fundatur taċ-Circolo San Gabriele fl-1920. Forsi hu ma jsemmix fl-istorja pero x-xjuħ tagħna jgħidu li kien hu li ħeġġeġ biex jinfetaħ każin ġdid. Tant hu hekk li minhabba li kien qed isir il- ġbir għall-qniepen ġodda, inħass li l-festa m'għandhiex issir. Għalhekk hu ħadha qatta' bla ħabel kontra dawn in-nies u ta xi flus sabiex jinfetaħ każin ġdid u jmorru Birkirkara jikru xi armar ħalli jintrama għall-festa tal- Lunzjata ta' dik is-sena. Ta' min jinnota punt ieħor li Piju għex fi żminijiet tas-Sette Giugno, 1919… meta l- Maltin ħaduha kontra Gvern Kolonjali u hu kien favur riformi ġodda għall-poplu Malti għax hu kien dejjem jipprova jgħin lil ta' madwaru. Bla dubju, Mastru Pi dejjem ipprova joħloq strutturi magħmula mill-ġebla Maltija bl-isbuħija kollha tagħha. Miet fl-1931 (fl-età ta' 57 sena) …perċ hu fiċ-ċert li ħoloq social welfare li dawk iż-żminijiet kienu nieqsa bil-bosta u bla dubju għex ħajja kreattiva u artistika għal dawk iż-żminijiet.